Deniss Karpak

Deniss Karpak (sündinud 18. juulil 1986 Tallinnas) on Eesti purjesportlane. Ta sai 2008. aasta suveolümpiamängude purjeregatil Qingdaos 24. koha. 2012. aasta suveolümpiamängude purjeregatil Portlandis sai ta 11.koha. Ta sündis purjesportlase Igor Karpaki (nüüd Trofymov) ja ujuja Marina Trofimova perekonnas. Kooliteed alustas Ukrainas Odessa 23. keskkoolis, kus lõpetas ühe klassi. Kui perekond kolis tagasi Eestisse, jätkas Deniss õpinguid Tallinna 65. Keskkoolis, mille lõpetas 2004. aastal. Esimest korda elus üritas purjetada kuueaastaselt jahil Optimist, kuid regulaarselt hakkas purjetamisega tegelema 12-aastaselt novembris 1998 purjespordiklubis Baltsail. Sealt siirdus ta 1999. aastal Kalevi Purjespordikooli (KPSK) klubisse. Optimist-klassi jahtidelt läks Deniss Karpak 2002. aastal üle Laser 4.7 klassi ja 2003. aastal Laser-klassi jahtidele, millel võistles 2008 aasta hooaja lõpuni. Alates 2009 aastast purjetab ta svertpaadil Finn. Pärast keskkooli lõpetamist 2004. aastal asus Deniss Karpak õppima rahvusvahelisse ülikooli Audentes reklaami ja marketingi erialale, mille lõpetas mais 2007, kaitstes bakalaureusekraadi teemal "Internet firma turunduspoliitikas". 2009 – esimene aasta Finnil 2009 – 8. koht SOF (French Olympic Sailing Week) regatil 2009 – 17. koht maailmameistrivõistlustel Taanis 2009 – 7. koht Euroopa meistrivõistlustel Bulgaarias 2009 – Eesti Meister 2009 – Eesti Karika võitja 2011 – 8. koht maailmameistrivõistlustel Austraalias, Perthis 2012 – 6. koht Euroopa meistrivõistlustel Itaalias, Scarlinos 2004 – 5. koht noorte meistrivõistlustel Poolas 2004 – Eesti meister 2005 – esmakordne pääs "kuldlaevastikku" maailmameistrivõistlustel Brasiilias 2005 – Eesti meister 2006 – 10. koht maailmameistrivõistlustel Lõuna-Koreas 2007 – 3. koht maailmameistrivõistlustel Portugalis 2007 – 4. koht Euroopa meistrivõistlustel Prantsusmaal 2007 – 2. koht Kieli regatil 2007 – 3. koht ISAFi 100. aastapäeva juubelimeistrivõistlustel Portugalis 2008 – 24. koht suveolümpiamängude regatil Qingdaos 2001 – Eesti meister Optimist-klassis 2002 – 5. koht maailmameistrivõistlustel Hollandis Laser 4.7 klassis Eesti spordiauhind "Aasta üllataja 2004" Eesti spordiauhind "Aasta purjetaja 2005" Eesti spordiauhind "Aasta purjetaja 2006" Eesti spordiauhind "Aasta purjetaja 2007" 2007 Aasta noorsportlane 2008 Eesti Vabariigi spordipreemia (riiklik spordi aastapreemia noorsportlasele – pronksmedali võitmise eest purjetamise maailmameistrivõistlustel 2007. aastal) Eesti spordiauhind "Aasta purjetaja 2008" Eesti spordiauhind "Aasta purjetaja 2009" Deniss Karpaki isa Igor Karpak võttis 1992. aastal endale abikaasa nime ja on sellest ajast alates tuntud Igor Trofymovi nime all. Poeg jäi aga kandma isa endist perekonnanime. 2007. aastal kirjutas ta oma bakalaureusetöö valmis üheksa päevaga, see pingutus kahjustas aga oluliselt tema sportlikku vormi. Seetõttu kaotas ta sel aastal kvalifikatsioonivõistlused ega oleks saanud osaleda maailmameistrivõistlustel Portugalis, kuid Rahvusvaheline Purjespordi Föderatsioon saatis talle isikliku kutse ja ta saavutas võistlusel kolmanda koha. Denissi treenib tema isa; ema aitab teda massöörina. Koos moodustavad nad perekondliku meeskonna S4G – Sail for Gold ja Spordiklubi Karpak Sailing Team. Tema üks peamisi toetajaid Eesti Olümpiakomitee kõrval on joogitootja A. Le Coq. Deniss Karpak on 200 cm pikk. Laser-klassis sõites kaalus ta 83–85 kg, Finn-klassi ülemineku järel keskmiselt 97 kg (andmed mais 2009). Ta ei suitseta, kuid tarvitab mõõdukalt alkoholi. http://www.the-sports.org/sailing-olympic-games-2008-results-men-s20-c0-b0-g85-t1207-u218-v1.html "Eesti Olümpiakomite: London 2012". Originaali arhiivikoopia seisuga 8. märts 2012. Vaadatud 22. augustil 2012. ERR Sport. Tulemused[alaline kõdulink] Горски, Евгения. Денис Карпак – на море, в Чингдао. – Клуб, лето 2008, стр. 8–11. S4G: Deniss Karpak (ametlik veebileht) Biograafia ESBL-is Andrus Nilk. Tippsportlaste poeg Deniss Karpak purjetab julgelt maailmaklassi. Eesti Päevaleht, 18. juuni 2007. Purjetaja Deniss Karpak tõusis maailma edetabelis 5. kohale. Õhtuleht.ee, 6. märts 2008. Külli Haav. Deniss seilas end Pekingisse. Äripäev, 14. märts 2008. Deniss Karpak tõusis maailma edetabelis 4. kohale. Õhtuleht.ee, 11. aprill 2008. 12. mai 2009, Ann Hiiemaa, Tublisti kosunud Karpak: varem olin nagu modell Lembitu Kuuse, Karpak annab Londoni olümpia eel vormile viimast lihvi. ERR, 2. juuli 2012